text: ২শ ভিক্ষুককে পুনর্বাসনের মাধ্যমে ভিক্ষুকমুক্ত উপজেলা ঘোষণা
  Home / উপজেলা সংবাদ / হাজীগঞ্জ / ২শ ভিক্ষুককে পুনর্বাসনের মাধ্যমে ভিক্ষুকমুক্ত উপজেলা ঘোষণা
  মাত্র এক দিনের বেতনের টাকায় ভিক্ষুকমুক্ত হলো পুরো হাজীগঞ্জ উপজেলা। সরকারি-বেসরকারি কর্মকর্তা-কর্মচারীদের এক দিনের বেতনের টাকায় হাজীগঞ্জের প্রায় দু শ ভিক্ষুককে পুনর্বাসন করায় জেলায় এ প্রথম কোন উপজেলা ভিক্ষুককমুক্ত ঘোষণা করে প্রশাসন।
  গেলো অক্টোবর মাসের স্থানীয় সংসদ সদস্য মেজর (অবঃ) রফিকুল ইসলাম বীর উত্তম উপজেলাকে ভিক্ষুকমুক্ত করণের উদ্বোধন করেন। গত কয়েক সপ্তাহ ধরে উপজেলা নির্বাহী কর্মকর্তা বৈশাখী বড়ুয়ার তত্ত্বাবধানে উপজেলার ১২টি ইউনিয়ন পরিষদের চেয়ারম্যান পর্যায়ক্রমে তাদের স্ব-স্ব ইউনিয়নকে ভিক্ষুক মুক্ত করেন।
  উপজেলার রাজারগাঁও ইউনিয়ন পরিষদের চেয়ারম্যান আলহাজ্ব আব্দুল হাদী ও বাকিলা ইউনিয়ন পরিষদের চেয়ারম্যান মাহফুজুর রহমান ইউসুফ পাটোয়ারী জানান, আমরা জনপ্রতিনিধিগণ আগে আমাদের নিজ নিজ এলাকা থেকে যারা ভিক্ষা করে তাদেরকে চিহ্নিত করি। এর পরেই তাদেরকে পুনর্বাসন কর্মসূচিতে সম্পৃক্ত করার লক্ষ্যে জরিপ করা হয়। জরিপে যেসব ভিক্ষুকের নাম এসেছে শুধুমাত্র তাদেরকে নিয়ে তালিকা করা হয়।
  সে তালিকা উপজেলা নির্বাহী কর্মকর্তার কার্যালয়ে জমা দেয়ার পর উনি ওই তালিকা উপজেলার বিভিন্ন দপ্তরের কর্মকর্তাদের দিয়ে যাচাই-বাছাই করেন। সে তালিকার সূত্র ধরেই ভিক্ষুকদেরকে পুনর্বাসনের বন্দোবস্তের লক্ষে রিকশা, ভ্যান গাড়ি, সেলাই মেশিন, ছাগল, হাঁস-মুরগি পালন ও ক্ষুদ্র ব্যবসা করার জন্য প্রয়োজনীয় উপকরণ দেয়া হয়।
  এদিকে হাজীগঞ্জ উপজেলায় এখনো ভিক্ষুক রয়েছে দাবি করে বেশ কয়েকজন সামাজিক যোগাযোগের মাধ্যমে ভিক্ষুকদের ভিক্ষা করার দৃশ্য প্রকাশ করেছেন।